২২ রবিউস সানি

২২ রবিউস সানি বা ২২ রবিউল আখর হলো ইসলামি চান্দ্র বর্ষপঞ্জির চতুর্থ মাস রবিউস সানির দ্বাবিংশ দিন, যা হিজরি বর্ষপঞ্জি অনুযায়ী বছরের ১১১তম দিন হয়। তবে যদি সফর মাস ৩০ দিন পূর্ণ করে, তাহলে এটি হিজরি সনের ১১২তম দিন হিসেবে গণ্য হয়। এই দিনের পর হিজরি বছর শেষ হতে আরো ২৪৩ অথবা ২৪৪ দিন বাকি থাকে।

 ঘটনাবলি 

 ১০৮৪ হিজরি — উসমানীয় সুলতান চতুর্থ মুহাম্মদ পোল্যান্ডের বিরুদ্ধে তাঁর দ্বিতীয় সামরিক অভিযান শুরু করেন। পোল্যান্ড বুজাচ চুক্তির বিরোধিতা করার পর এই অভিযান শুরু হয়। উক্ত চুক্তিটি ১৬৭২ সালের অক্টোবরে পোল্যান্ড ও উসমানীয় সাম্রাজ্যের মধ্যে স্বাক্ষরিত হয়। এই অভিযান এক বছর তিন মাস স্থায়ী হয়।
 ১২৩৫ হিজরি— আমেরিকান কলোনাইজেশন সোসাইটি এক স্থানে উপনিবেশ স্থাপনের লক্ষ্য প্রথম ৮৬ আফ্রিকান আমেরিকানকে পাঠায়, যা পরবর্তীতে লাইবেরিয়া নামে পরিচিত হয়। এটি আফ্রিকায় কৃষ্ণাঙ্গদের পুনর্বাসনের একটি বৃহৎ উদ্যোগের সূচনা ছিল।
 ১৩২৬ হিজরি— ব্রেইদা শহর সৌদি বাদশাহ আবদুল আজিজ আল সৌদের শাসনের অধীনে আসে।
 ১৩৩০ হিজরি — আস-সাল্লুম অঞ্চল আনুষ্ঠানিকভাবে মিশরের অন্তর্ভুক্ত হয়।
 ১৩৪৩ হিজরি— মিশরীয় সেনাবাহিনীর সর্দার ও সুদানের গভর্নর জেনারেল স্যার লি স্ট্যাক নিহত হন। একজন মিশরীয় জাতীয়তাবাদী তাকে হত্যা করে। তার মৃত্যুর পর সাদ জাগলুলের সরকার দুঃখ প্রকাশ করে এবং এর দায়ীদের শাস্তির আশ্বাস দেয়।
 ১৩৬৫ হিজরি — সুদানে "উম্মাহ দল" প্রতিষ্ঠিত হয়। এটি প্রতিষ্ঠা করেন আব্দুর রহমান আল-মাহদি, যিনি আনসার মাহদিয়া আন্দোলনের প্রধান নেতা ছিলেন। এটি সুদানের মাহদিয়া আন্দোলনের রাজনৈতিক শাখা হিসেবে গড়ে ওঠে এবং এর স্লোগান ছিল “সুদান সুদানিদের জন্য”।
 ১৩৭৬ হিজরি—মিশর, জর্ডান ও সিরিয়ার সেনাবাহিনীকে মিশরীয় নেতৃত্বের অধীনে একীভূত করা হয়।
 ১৪০৫ হিজরি — ইসরায়েলি মন্ত্রিসভা দক্ষিণ লেবানন থেকে তিন ধাপে সেনা প্রত্যাহারের পরিকল্পনা অনুমোদন করে।
 ১৪০৯ হিজরি —
 জাতিসংঘ সাধারণ পরিষদ ইয়াসির আরাফাতের ভাষণ শোনার জন্য নির্ধারিত সম্মেলন জেনেভায় স্থানান্তরের সিদ্ধান্ত নেয়। কারণ যুক্তরাষ্ট্র তাকে ভিসা দিতে অস্বীকৃতি জানায়।
 বেনজির ভুট্টো পাকিস্তানের প্রধানমন্ত্রী নির্বাচিত হন।
 ১৪১২ হিজরি—মাদ্রিদে মধ্যপ্রাচ্য শান্তি সম্মেলন উদ্বোধন হয়। উপসাগরীয় যুদ্ধে কুয়েত থেকে ইরাকি সেনাবাহিনী অপসারণের পর এই সম্মেলন অনুষ্ঠিত হয়। এতে প্রথম বারের মতো ইস্রায়েল, ফিলিস্তিনি প্রতিনিধি ও প্রতিবেশী আরব রাষ্ট্রগুলো এক টেবিলে বসে।
 ১৪৩১ হিজরি— মার্কিন প্রেসিডেন্ট বারাক ওবামা নতুন পারমাণবিক নীতি ঘোষণা করেন। এতে বলা হয়, যে রাষ্ট্র পারমাণবিক অস্ত্রের মালিক নয় এবং তারা পরমাণু অস্ত্র বিস্তার রোধ চুক্তি মেনে চলে, তাদের বিরুদ্ধে যুক্তরাষ্ট্র পারমাণবিক অস্ত্র ব্যবহার করবে না। তবে ইরান ও উত্তর কোরিয়া এই নীতির ব্যতিক্রম হিসেবে উল্লেখিত হয়।
 ১৪৩৮ হিজরি— গাম্বিয়ার বিদায়ী প্রেসিডেন্ট ইয়াহিয়া জাম্মে দেশ ত্যাগ করার আগে নির্বাচিত রাষ্ট্রপতি আদামা ব্যারোর কাছে ক্ষমতা হস্তান্তর করেন এবং এর মাধ্যমে গাম্বিয়ায় সামরিক হস্তক্ষেপ শান্তিপূর্ণভাবে সমাপ্ত হয়।
 ১৪৩৯ হিজরি— গ্রিসের পার্লামেন্ট মুসলিমদের বিবাহ ও তালাক সংক্রান্ত বিষয়ে ইসলামি শরিয়াহ আইন প্রয়োগ বাতিল করে এবং এসব বিষয় দেওয়ানি আদালতের আওতায় নিয়ে যায়।

 জন্ম 

 ১৩২৩ হিজরি — ইহসান আল-জাজায়েরলি, মিশরীয় অভিনেত্রী।
 ১৩৩৮ হিজরি — মুনির মুরাদ, মিশরীয় সুরকার।
 ১৩৪৯ হিজরি — জাওয়াহের, লেবাননি বেলি নৃত্যকারী ও অভিনেত্রী।
 ১৩৬৫ হিজরি — দানিয়েল বেন সাঈদ, ফরাসি দার্শনিক (আলজেরীয় বংশোদ্ভূত)।
 ১৩৬৭ হিজরি — মুহাম্মদ সুবহি, মিশরীয় অভিনেতা, লেখক ও পরিচালক।
 ১৩৯২ হিজরি— মিশেল মুওয়াদ, লেবানীয় রাজনীতিবিদ ও অধিকারকর্মী।
 ১৪০৬ হিজরি—দানা আব্দুর রাজ্জাক, ইরাকি দৌড়বিদ।
 ১৪০৯ হিজরি — রামেজ আমির, মিশরীয় অভিনেতা।

 মৃত্যু 

 ২৮৯ হিজরি— আবুল আব্বাস আহমদ আল-মু‘তাদিদ বিল্লাহ, ষোড়শ আব্বাসীয় খলিফা।
 ১২৭৮ হিজরি — আয়াদ আত-তান্তাবি, মিশরীয় আরবি ভাষাবিদ ও আরবি সাহিত্যের শিক্ষক।
 ১৩৪৩ হিজরি — লি স্ট্যাক, মিশরীয় সেনাবাহিনীর সর্দার ও সুদানের গভর্নর জেনারেল।
 ১৩৯৩ হিজরি — হাসান মা’মুন, আল-আজহারের প্রধান ইমাম।
 ১৪১৮ হিজরি — ফাহদ বালান, সিরীয় গায়ক।
 ১৪২১ হিজরি — আহমদ শামলু, ইরানি কবি।
 ১৪২৭ হিজরি — সানা ইউনুস, মিশরীয় অভিনেত্রী।
 ১৪২৯ হিজরি— মুস্তফা বিন নাখি, কুয়েতি আরবি ক্যালিগ্রাফার।

 আরো দেখুন 

 রবিউল আউয়াল
 ১ রবিউল আউয়াল

 গ্রন্থপঞ্জি 



















 তথ্যসূত্র 

 বহিঃসংযোগ 







বিষয়শ্রেণী:হিজরি তারিখ
বিষয়শ্রেণী:রবিউস সানি